قرر حسبان الرئيس ديال الرجاء أنه استغل المباراة ديال الفريق ديالو أمام حسنية أكادير، باش اطبع عدد كبير من التذاكر، باغي ادخل لفلوس باش اخلص اللاعبين والموظفين، لكيتسالو أكثر من 5 أشهر، ديال الرواتب. وقرر حسبان اطبع 35 ألف تذكرة،خصوصا أن الماتش مهم بزاف لأن الحسنية كتحتل المركز الأول والرجاء المركز الثاني، وفي حال فاز الرجاء غادي اولي في المركز الأول، داكشي علاش المباراة غادي تعرف حضور جماهيري كبير لمحبي وأنصار الفريق الأخضر. واستغل حسبان الأهمية ديال المباراة باش اطبع عدد تذاكر كثر من لطبعهم في الماتش الأخير ديال شباب أطلس خنيفرة لطبعوا فيه 29 ألف تذكرة. وهادشي علاش حسبان حيح البارح على كازا إيفنت، ورفض اخليهم اسدوا مركب محمد الخامس من بعد المباراة ديال الوداد، وألح على أنه العب في دونور، باش احضر الجمهور بكثافة واستافد من مداخيل مهمة. وغادي احاول الرجاء افوز بالمباراة باش اولي في الصدارة ديال الدوري الاحترافي لكرة القدم، لأن الفرق ديال النقاط بينهم وبين الحسنية غير 2 ديال النقاط فقط. 
حسبان معول على الماتش ديال أكادير باش ادخل لفلوس وطابع 35 ألف تذكرة